Αντώνης Βαρδής

Ο Αντώνης Βαρδής (Αθήνα, 7 Αυγούστου 1948 – 2 Σεπτεμβρίου 2014) ήταν Έλληνας συνθέτης, τραγουδιστής, στιχουργός και κιθαρίστας.

 Βιογραφικό 
Σε ηλικία έξι ετών φέρεται να γνώρισε τον Βασίλη Τσιτσάνη, τον Παπαιωάνου, το Ζαμπέτα και τη Ρένα Ντάλια στο νυχτερινό μαγαζί "Φαληρικό" όπου και τραγούδησε για πρώτη φορά. Για βιοποριστικούς λόγους το 1954 δούλεψε δίπλα στο συνθέτη και δεξιοτέχνη στο μπουζούκι Μανώλη Χιώτη, στη "Γωνιά της Αθήνας" στην Πλάκα. 

 Τα πρώτα χρόνια - Vikings 
Ο Αντώνης Βαρδής γεννήθηκε στις 7 Αυγούστου του 1948, στο Μοσχάτο στην οδό Κανάρη. Λόγω της δύσκολης οικονομικής κατάστασης της οικογένειας του δεν πήγε στο γυμνάσιο αλλά ξεκίνησε να εργάζεται από μικρός, εργαζόμενος κατά περιόδους σε ψιλικατζίδικο, χρωματοπωλείο, βενζινάδικο, σε οικοδομή σαν βοηθός υδραυλικού και ως ναυτικός. 

Στο τέλος του 1965 σε ηλικία 17 ετών γνώρισε τους Γιάννη Πανταζή, Γιώργο Μυλωνά οι οποίοι είχαν σχηματίσει συγκρότημα και έκαναν πρόβες δίπλα από το βενζινάδικο όπου εργαζόταν. Ξεκίνησε να παίζει ερασιτεχνικά μαζί τους κιθάρα και δημιούργησαν το ροκ συγκρότημα Vikings. Το συγκρότημα είχε πολλές αλλαγές μελών στην σύνθεση του με τον Βαρδή και τον Μυλωνά να είναι τα μόνα σταθερά μέλη. Σταδιακά η δραστηριότητα τους έγινε επαγγελματική με τακτικές εμφανίσεις, ενώ κυκλοφόρησαν και τέσσερα 45ρια. Ο Βαρδής έγραψε και κυκλοφόρησε τη μεγαλύτερη ίσως επιτυχία τους, την αγγλόφωνη μπαλάντα Catherine, την οποία υπέγραψε ως Toni Vardis. Οι Vikings διαλύθηκαν το 1970.

 Προσωπική καριέρα 
Από το 1969, κατά τη διάρκεια της στρατιωτικής του θητείας, ξεκίνησε να εργάζεται ως κιθαρίστας σε μπουάτ στην Πλάκα, αρχικά με τον Δήμο Μούτση και τον Μανώλη Μητσιά. Εμφανιζόταν στις μπουάτ μέχρι το 1981 ενώ παράλληλα συμμετείχε ως μουσικός σε ηχογραφήσεις, συνεργαζόμενος με σημαντικούς συνθέτες τόσο του έντεχνου όπως ο Μούτσης, ο Γιάννης Σπανός και ο Μάνος Λοΐζος, όσο και του λαϊκού όπως ο Χρήστος Νικολόπουλος και ο Θανάσης Πολυκανδριώτης .  

Παράλληλα ξεκίνησε να γράφει τραγούδια, τα οποία όμως δεν ηχογραφούσε. Το 1973 πήρε μέρος σε διαγωνισμό τραγουδιού και κέρδισε το δεύτερο βραβείο σύνθεσης. Το τραγούδι, Πόσο πολύ σε αγάπησα σε στίχους του Κώστα Νεστορίδη το ερμήνευσε ο Γιώργος Νταλάρας και από εκεί ξεκίνησε η σοβαρή επαγγελματική ενασχόληση του Βαρδή με τη σύνθεση. Ακολούθησαν το λαϊκό τραγούδι Έτσι που το πας για τη Χαρούλα Αλεξίου και το Οι Κυκλάδες για τον πρώτο προσωπικό δίσκο της Άννας Βίσση, με το οποίο εγκαινίασε τη συνεργασία του με τον στιχουργό Πάνο Φαλάρα ενώ το 1976 συνέθεσε και ερμήνευσε τον πρώτο του προσωπικό δίσκο με τίτλο Οραματίζομαι σε στίχους του Γιάννη Αθανασιάδη. Ο δίσκος δεν γνώρισε επιτυχία και ο Βαρδής για ένα διάστημα αποτραβήχτηκε από τη σύνθεση απογοητευμένος. Επέστρεψε το 1978 με τραγούδια με πιο εμπορικό προσανατολισμό, γράφοντας το Θέλω να μ`αγαπάς το οποίο έγινε επιτυχία από τον Γιάννη Πουλόπουλο, ενώ ακολούθησαν συνεργασίες του με τη Δήμητρα Γαλάνη,για άλλη μια φορά τον Γιώργο Νταλάρα και τον Γιάννη Πάριο. Σημαντική ήταν η συνεισφορά του στον πρώτο δίσκο του Βασίλη Παπακωνσταντίνου, που φέρει το όνομα του τραγουδιστή, για τον οποίο έγραψε 7 τραγούδια σε στίχους του Φαλάρα. 

Η δεκαετία του 1980 ξεκίνησε με το Βαρδή να συνεργάζεται για άλλη μια φορά με τη Χαρούλα Αλεξίου στον δίσκο της Ξημερώνει, που περιείχε επιτυχίες όπως το ομώνυμο τραγούδι και το Φεύγω. Ακολούθησαν περισσότερες συνεργασίες με γνωστούς καλλιτέχνες όπως η Βίσση, ο Μανώλης Λιδάκης και η Πίτσα Παπαδοπούλου που δεν απέδωσαν σημαντικές επιτυχίες.. Το 1986 κυκλοφόρησε τον δεύτερο προσωπικό του δίσκο, Συγκάτοικοι είμαστε όλοι στην τρέλα. Από το δίσκο ακούστηκαν πολλά κομμάτια του ευρέως, όπως το Σχήμα λόγου με συμμετοχές των αδελφών Κατσιμίχα και του Λαυρέντη Μαχαιρίτσα (πρωτακούστηκε στην συναυλία των Τερμιτών στο θέατρο του Λυκαβηττού το 1986) και στίχους του Κώστα Τριπολίτη και το Δεν είχα δύναμη σε στίχους του τακτικού συνεργάτη του Φαλάρα. Στον δίσκο τραγουδούσε επίσης και η μετέπειτα σύζυγος του Χριστίνα Μαραγκόζη. Με τη Χριστίνα Μαραγκόζη συνεργάστηκε και στον πρώτο της προσωπικό δίσκο, το Σ' ακολουθώ του 1987, το οποίο περιελάμβανε το ντουέτο τους Θα προχωράμε μαζί σε στίχους του Γιάννη Πάριου, καθώς και στην κοινή τους δουλειά Τραγουδάμε μαζί του 1988, το οποίο περιείχε και την επιτυχία Θα εκραγώ σε στίχους του Αντώνη Ανδρικάκη. 

Πολύ σημαντικός στάθηκε για τον Βαρδή ο προσωπικός δίσκος του Στην Ελλάς του 2000 (1995). Στο ομώνυμο τραγούδι συνεργάστηκε ξανά με τους αδελφούς Κατσιμίχα και για μία μοναδική φορά με τον μεγάλο λαϊκό τραγουδιστή Στέλιο Καζαντζίδη, συνεργασία που ο Βαρδής θεωρούσε σημαντική στιγμή στην καριέρα του. Στον ίδιο δίσκο έκανε το ντεμπούτο του ως τραγουδιστής και ο γιος του, Γιάννης, με τον οποίο τραγούδησαν το ντουέτο Θα σε περιμένω. Με τον γιο του συνεργάστηκαν και στην Οικογενειακή υπόθεση του 1997. Την επόμενη χρονιά συμμετείχαν μαζί στην μεγάλη συναυλία των Τερμιτών στο ΣΕΦ στις 16/11/1998 αφού διατηρούσαν μακροχρόνια φιλία με τον Αντώνης Μιτζέλος και τον Λαυρέντη Μαχαιρίτσα.  

Στα επόμενα χρόνια ο Βαρδής συνεργάστηκε με πολλούς παλιούς και νεότερους τραγουδιστές όπως η Καίτη Γαρμπή, ο Αντώνης Ρέμος ο Στέλιος Ρόκκος, η Μελίνα Ασλανίδου, ο Γιάννης Πλούταρχος, η Γλυκερία, η Νατάσα Θεοδωρίδου, η Πέγκυ Ζήνα, ο Νίκος Βέρτης και πολλοί άλλοι. Οι τελευταίες του προσωπικές δισκογραφικές κυκλοφορίες ήταν το CD single  "Στην άκρη του ονείρου" του 2010 και το άλμπουμ "Θα ζωγραφίσω τη ζωή μου με μπογιές" του 2012 που τελικά, κυκλοφόρησε μετά τον θάνατό του, τον Απρίλιο του 2015. 

Το 2013 ο Αντώνης Βαρδής διαγνώστηκε με καρκινικό όγκο στο κεφάλι και ξεκίνησε αγώνα για να κρατηθεί στη ζωή. Παρά τις θεραπείες που ακολούθησε, χρειάστηκε να υποβληθεί σε χειρουργική επέμβαση στη Γερμανία, μετά την οποία υπήρξαν ενδείξεις βελτίωσης της υγείας του. Παρ' όλα αυτά η υγεία του γρήγορα επιδεινώθηκε καθώς η δεξιά πλευρά του παρέλυσε και δεν ήταν σε θέση να περπατήσει, ενώ παράλληλα αντιμετώπιζε προβλήματα με τον οισοφάγο του. Έπειτα ακολούθησε ειδικές θεραπείες και νοσηλεύτηκε σε κρίσιμη κατάσταση σε ιδιωτικό νοσοκομείο της Αθήνας έχοντας στο πλευρό του την οικογένεια του και άτομα από το στενό του περιβάλλον. Απεβίωσε στις 2 Σεπτεμβρίου του 2014 σε ηλικία 66 ετών στο Νοσοκομείο Υγεία.

 Προσωπική ζωή 
Ο Βαρδής είχε παντρευτεί τρεις φορές. Από τον πρώτο του γάμο απέκτησε τον γιo του, τον τραγουδιστή Γιάννη και μια κόρη, την Καλλιστώ. Ο δεύτερος γάμος του ήταν με την τραγουδίστρια και συνεργάτρια του Χριστίνα Μαραγκόζη, αλλά κατέληξε επίσης σε διαζύγιο. Λίγο πριν το θάνατό του ο Βαρδής νυμφεύθηκε μυστικά τη σύντροφό του, τη φυσιοθεραπεύτρια Φιλοθέη Μωβ. Ο Αντώνης Βαρδής ήταν επίσης θείος των τραγουδιστών Κώστα Δόξα και Άκη Δείξιμου.

Δισκογραφία 
 Έτος  Τίτλος  Αριθμός καταλόγου  Πληροφορίες 1968  Catherine    45άρι των Vikings με μουσική και στίχους του Αντώνη Βαρδή. 1974  Νιάτα  Minos 212 LP-CD  12 βραβευμένα τραγούδια σε διαγωνισμό νέων δημιουργών, που ερμηνεύουν οι Χάρις Αλεξίου, Νίκος Αντωνιάδης, Δάκης, Λίτσα Διαμάντη, Μαρίζα Κωχ, Θωμάς Μπακαλάκος, Γιάννης Πάριος, Κώστας Σμοκοβίτης. Ο Γιώργος Νταλάρας λέει το Πόσο Πολύ Σ' Αγάπησα με μουσική Αντώνη Βαρδή και στίχους Κώστα Νεστορίδη. 1975  12 Λαϊκά Τραγούδια  Minos 240 LP-CD  Δίσκος της Χαρούλας Αλεξίου. Ο Βαρδής γράφει μουσική και στίχους στο Έτσι Που Το Πας. 1976  Τσαντιράκι  Lyra 3279 LP  Με την Ελένη Βιτάλη. Σε 2 τραγούδια μουσική του Βαρδή. 1976  Οραματίζομαι  Lyra 3293 LP  Η μουσική του Αντώνη Βαρδή και οι στίχοι του Γιάννη Αθανασιάδη. Τραγουδά ο Αντώνης Βαρδής και η Ισιδώρα Σιδέρη. 1977  Ας Κάνουμε Απόψε Μια Αρχή  Minos 314 LP-CD  Δίσκος της Άννας Βίσση. Μουσική του Βαρδή σε 1 τραγούδι. 1978  Για Σένα  Minos 325 LP  Δίσκος του Γιάννη Πουλόπουλου. Σε 3 τραγούδια μουσική του Αντώνη Βαρδή. 1978  Μ' Αγαπούσες Θυμάμαι  Minos 334 LP-CD  Δίσκος της Δήμητρας Γαλάνη. Σε 3 τραγούδια η μουσική του Βαρδή. 1978  Βασίλης Παπακωνσταντίνου  Minos 337 LP-CD  Στίχοι Πάνου Φαλάρα και μουσική Αντώνη Βαρδή σε 7 τραγούδια. Με τον Βασίλη Παπακωνσταντίνου. 1978  Οι Μάηδες Οι Ήλιοι Μου  Minos 328/9 LP-CD  Ο Νταλάρας σε 26 τραγούδια με μουσική των Στέλιου Βαμβακάρη, Αντώνη Βαρδή, Γιάννη Σπανού και στίχους των Λευτέρη Παπαδόπουλου, Λάκη Τεάζη κ.α. 1979  Θα Με Θυμηθείς  Minos 347 LP-CD  Δίσκος του Γιάννη Πάριου με στίχους Πυθαγόρα. 3 τραγούδια με μουσική του Βαρδή. 1979  Στον Τόπο Που Γεννήθηκα  Minos 353 LP  Με τον Χαράλαμπο Γαργανουράκη. Τραγούδια του Χρήστου Κυριαζή, του Αντώνη Βαρδή κ.α. 1980  Ξημερώνει  Minos 377 LP-CD  Ο 6ος προσωπικός δίσκος της Χαρούλας Αλεξίου με μουσική του Αντώνη Βαρδή και στίχους του Σαράντη Αλιβιζάτου (6), του Μάνου Ελευθερίου (3) και της Αλεξίου (2). 1980  Σ' Αγάπησα Μ' Αγάπησες  Columbia 70977 LP  Δίσκος της Λιζέτας Νικολάου. Σε 4 τραγούδια η μουσική είναι του Βαρδή. 1981  Ένα Γράμμα  Minos 402 LP-CD  Δίσκος του Γιάννη Πάριου. Σε 4 τραγούδια η μουσική είναι του Βαρδή. 1982  Έχω Φίλους  Minos 438 LP-CD  Δίσκος της Ελένης Δήμου. Σε 3 τραγούδια μουσική του Βαρδή. 1983  Όταν Βραδυάζει  Minos 476 LP-CD  Με τον Γιάννη Πάριο. Σε 5 τραγούδια η μουσική του Αντώνη Βαρδή. 1983  Θα 'ρθω Μαζί Σου  Minos 493 LP-CD  Με τον Ηλία Κλωναρίδη. Σε 3 τραγούδια μουσική του Βαρδή. 1984  Κουράστηκα Να Υποκρίνομαι  Minos 524 LP-CD  Με τον Μανώλη Λιδάκη. Μουσική του Αντώνη Βαρδή. Στίχοι στα μισά τραγούδια του Αντώνη Ανδρικάκη. Συμμετέχει η Χάρις Βεργίου. 1984  Τραγούδια Αγάπης  Columbia 170039 LP  Με την Πίτσα Παπαδοπούλου. Σε 4 τραγούδια μουσική του Βαρδή. 1984  Λεωνίδας Βελής  Columbia 170061 LP  Σε 2 τραγούδια η μουσική του Βαρδή. 1985  Κάτι Συμβαίνει  CBS 26652 LP-CD  Με την Άννα Βίσση. Η μουσική του Αντώνη Βαρδή και του Νίκου Καρβέλα. 1985  Έθνος Εξαιρετικά  Polydor 827881 LP  Με μουσική και ερμηνεία του Κώστα Γανωτή. Ο Βαρδής ντουέτο μαζί του στο Έρχεται Βροχή, γράφει μουσική σε 2 τραγούδια του δίσκου και κάνει την ενορχήστρωση. 1986  Συγκάτοικοι Είμαστε Όλοι Στην Τρέλα  CBS 57034 LP-CD  Μουσική και ερμηνεία του Αντώνη Βαρδή. Συμμετέχουν στο τραγούδι οι Χάρης & Πάνος Κατσιμίχας, Λαυρέντης Μαχαιρίτσας, Χριστίνα Μαραγκόζη. 1986  Μπλεχτήκανε Τα Θέματα  CBS 57043 LP  Με την Άννα Φωτίου. Σε 3 τραγούδια η μουσική του Βαρδή. 1986  Μπουλάς - Ελλάς  CBS 26974 LP  Δίσκος του Σάκη Μπουλά. Η Τσόντα σε μουσική του Βαρδή. 1986  Τερμίτες + Φίλοι  Virgin 50223 LP Συναυλία των Τερμιτών. Συμμετέχουν οι Αντώνης Βαρδής, Σοφία Βόσσου, Σάκης Μπουλάς, Γιώργος Νταλάρας, Χάρης & Πάνος Κατσιμίχας. 1986  Με Καλαματιανό Ρυθμό Θα Σε Δούμε  CBS 650277 LP  Μουσική Πέτρου Βαγιόπουλου και στίχοι Μανώλη Ρασούλη. Τραγουδούν οι Βαγιόπουλος, Ρασούλης, Μαρίζα Κωχ, Αντώνης Βαρδής. 1986  Πότε Βούδας Πότε Κούδας  (CBS 450291 LP-CD  Ο Μανώλης Ρασούλης στα λόγια και ο Πέτρος Βαγιόπουλος στην μουσική. Τραγουδούν, εκτός από τους δημιουργούς, και οι Νίκος Παπάζογλου (το ομώνυμο τραγούδι), Γλυκερία, Λεωνίδας Βελής, Χριστίνα Μαραγκόζη και ο Αντώνης Βαρδής που είναι και ο παραγωγός του δίσκου. 1986  Αναφορές Και Σχήματα  CBS 450301 LP  Τραγούδια που βραβεύτηκαν σε διαγωνισμό του περιοδικού ΚΑΙ. Ο Κώστας Καράλης στο Ο Μουλωχτός των Αντώνη Βαρδή, Τζένης Σιαμαλέκα. 1987  Άνευ Όρων  Columbia 170148 LP-CD  Με την Πίτσα Παπαδοπούλου. Μουσική του Αντώνη Βαρδή. 1987  Σ' Ακολουθώ  CBS 450615 LP  Με την Χριστίνα Μαραγκόζη. Μουσική του Αντώνη Βαρδή. 1988  Έλληνας Είμαι  Columbia 170232 LP-CD  Με τον Μανώλη Αγγελόπουλο. Τη Βαρέθηκε Η Ψυχή Μου με μουσική του Βαρδή και στίχους του Ανδρέα Σπυρόπουλου. 1988  Τραγουδάμε Μαζί  CBS 461056 LP-CD  Μουσική του Αντώνη Βαρδή, στίχοι του Αντώνη Ανδρικάκη. Τραγουδούν η Χριστίνα Μαραγκόζη και ο Αντώνης Βαρδής. 1989  Μετά Τις Δώδεκα  CBS 465917 LP-CD  Με την Χριστίνα Μαραγκόζη. Η μουσική σε 5 τραγούδια του Αντώνη Βαρδή. 1989  Ταραχή  CBS 466046 LP-CD  Με τον Λευτέρη Πανταζή. Ένα χρόνο μετά τον Μανώλη Αγγελόπουλο και ο Πανταζής λέει σε β' εκτέλεση Τη Βαρέθηκε Η Ψυχή Μου. 1989  Συν 2  CBS 466063 LP-CD  Με τον Μανώλη Μητσιά. Η μουσική των Αντώνη Βαρδή και Τάκη Μπουγά. Οι στίχοι της Τασούλας Θωμαΐδου. 1989  Μόνο Για Σένα  Ακτή 466326 LP-CD  Με την Πίτσα Παπαδοπούλου. Με μουσική Βαρδή και στίχους Γιάννη Πάριου το Ξέρεις Τα Πάντα Εσύ. 1990  Λευκή Ισοπαλία  Ακτή 467977 LP-CD  Μουσική, ενορχήστρωση και ερμηνεία του Αντώνη Βαρδή. Οι στίχοι των Αντώνη Ανδρικάκη (2), Ιφιγένειας Γιαννοπούλου (2), Πάνου Φαλάρα, Γιάννη Πάριου, Γιάννη Νικολαΐδη, Λευτέρη Τηλιγάδα, Δήμητρας Μπιθικώτση, Τασούλας Θωμαΐδου. 1990  Η Αθήνα Τη Νύχτα  CBS 466689 LP-CD  Ηχογραφήσεις από νυχτερινά κέντρα, Η Πίτσα Παπαδοπούλου στο Τη Βαρέθηκε Η Ψυχή Μου, που πρωτοείπε ο Μανώλης Αγγελόπουλος. 1990  Οι Συνθέτες & Οι Επιτυχίες Τους, Νο 3  Minos 862/3 2LP-CD  24 τραγούδια με μουσική του Αντώνη Βαρδή από την δισκογραφία της Minos. Με τους Χαρούλα Αλεξίου, Άννα Βίσση, Αγγελική Γαΐτη, Δήμητρα Γαλάνη, Ελένη Δήμου, Ηλία Κλωναρίδη, Θανάση Κομνηνό, Μανώλη Λιδάκη, Λαυρέντη Μαχαιρίτσα, Βασίλη Παπακωνσταντίνου, Γιάννη Πάριο, Γιάννη Πουλόπουλο. 1991  Ανάμεσα Σε Δυο Αγάπες  Columbia 469296 LP-CD  Με την Χριστίνα Μαραγκόζη. Η μουσική των Αντώνη Βαρδή και Γιάννη Σπανού. Σε 7 τραγούδια, στίχοι του Αντώνη Ανδρικάκη. 1992  Απ' Την Ελλάδα Γεια Χαρά  ΑΜ 775 LP-CD  Μουσική, στίχοι, ερμηνεία του Θωμά Μπακαλάκου. Συμμετέχουν στο τραγούδι ο Αντώνης Βαρδής και η Χριστίνα Μαραγκόζη. 1993  Με Τρελαίνουνε Οι Νύχτες Με Πανσέληνο  Symphony 93001 LP-CD  Μουσική του Αντώνη Βαρδή (11) και στίχοι του Πάνου Φαλάρα (9). Με την Χριστίνα Μαραγκόζη. 1994  Κοινή Γνώμη  WEA 995155 LP-CD  Μουσική, ενορχήστρωση, τραγούδι Αντώνη Βαρδή. Στίχοι Κώστας Άλλος (5) που είναι ψευδώνυμο του Κώστα Τριπολίτη, Σαράντης Αλιβιζάτος (4), Γιούλα Γεωργίου (2), Αντώνης Ανδρικάκης. 1994  Στου Κόσμου Το Τέρμα  Columbia 478009 LP-CD  Με την Χριστίνα Μαραγκόζη. Η μουσική σε 5 τραγούδια του Αντώνη Βαρδή. 1994  Ανήσυχο Βλέμμα  Minos 480365 LP-CD  Με την Μαντώ. Σε δεύτερη εκτέλεση το Μ' Αγαπούσες Θυμάμαι των Βαρδή-Φαλάρα, που είχε κάνει επιτυχία η Δήμητρα Γαλάνη το 1978. 1994  Βίος Ερωτικός  Minos 480472 2LP-CD  Με στίχους και ερμηνεία του Γιάννη Πάριου. Συνθέσεις του Βαρδή τα Μη μιλάς, Θέλω Να ‘ρθω, Θέλω Να Ξεχάσω. 1995  Υπόθεση Καρδιάς  Minos 837010 LP-CD  Δίσκος της Ελένης Δήμου. Η Συννεφιασμένη Αγάπη με μουσική Αντώνη Βαρδή και στίχους Τασούλας Θωμαΐδου. 1995  Μουσική Άνοιξη  Αεράκης 559 LP-CD  Με μουσική Αντώνη Φραγκιαδάκη. Ο Αντώνης Βαρδής στο Γύρισε Πίσω. 1996  Στην Ελλάς Του 2000  WEA 12945 LP-CD  Παραγωγή, ενορχήστρωση και ερμηνεία από τον Αντώνη Βαρδή. Με στίχους του Σαράντη Αλιβιζάτου στα 11 από τα 13 τραγούδια. Στο ομότιτλο τραγούδι συμμετέχουν ο Στέλιος Καζαντζίδης και οι Χάρης & Πάνος Κατσιμίχας, στο Μη Φωνάζεις η Γλυκερία, το Θα Σε Περιμένω ερμηνεύει ο Βαρδής με τον γιο του, Γιάννη. 1996  Στον Μέγιστο Βαθμό  SW 486723 CD  16 τραγούδια από την δισκογραφία του στην Sony και την WEA (1986-1995) και το καινούριο Πέρασε Κάποια Και Φορούσε Τ’ Άρωμά Σου που έγραψαν οι Χάρης & Πάνος Κατσιμίχας. 1996  Η Γλυκερία Τραγουδάει Αντώνη Βαρδή  Columbia 485032 LP-CD  Η Γλυκερία σε συνθέσεις Βαρδή με στίχους Έλενας Γεωργίου (6) και Σαράντη Αλιβιζάτου (7). Στο Μοναχικές Γυναίκες συμμετέχουν οι Ελένη Δήμου και Τάνια Τσανακλίδου. Εδώ υπάρχει το Να Ξανάρθεις που ηχογράφησαν και οι Μάκης Χριστοδουλόπουλος, Γιώργος Μαζωνάκης, Ρένα Βιολάντη, Κάκια Χαρίτου κ.α. 1997  Καπετάνιος Ο Έρωτας  Fidelity 537638 CD  Με τη Νάσια Κονιτοπούλου. Το Παράπονα των Βαρδή-Πάριου. 1997  Εμένα Μ’ Αγαπάνε  Lyra 4889 CD  Με τον Νίκο Ρωμανό. Των Αντώνη Βαρδή-Γιούλας Γεωργίου το Ήσουν Εσύ. 1997  Οικογενειακή Υπόθεση  WEA 19356 LP-CD  Μουσική, ερμηνεία του Αντώνη Βαρδή. Σε τέσσερα τραγούδια ο γιος του Γιάννης. 1997  Πες Το Μου Αυτό  Minos 857906 CD  Με την Ευρυδίκη. Ο Αντώνης Βαρδής μαζί της στο Δυο Για Την Κόλαση Και Δυο Για Τον Παράδεισο. 1997  Ευαισθησίες  Columbia 489201 CD  Η Καίτη Γαρμπή σε τραγούδια του Φοίβου. Ο Αντώνης Βαρδής μαζί της στο Η Πατρίδα Μου. 1998  Ένστικτο  FM 459 CD  Με την Ελίνα Κωνσταντοπούλου. Των Αντώνη Βαρδή–Ελένης Αντωνίου το Να Με Θυμάσαι. 1998  Καιρός Να Πάμε Παρακάτω  Ακτή 491098 CD  Με τον Αντώνη Ρέμο. Του Αντώνη Βαρδή το Έτσι Ξαφνικά. 1998  Καληνύχτα Μπαρμπα-Γιάννη  ΜΒΙ 10716 CD  Τραγούδια του Γιάννη Παπαϊωάννου. Ο Βαρδής μαζί με τον Πασχάλη Τερζή στο ομότιτλο και με την Καίτη Γκρέι στο Πριν Το Χάραμα. 1998  Άμα Δεις Τα Παιδιά (Πες Ένα Γεια)  Wea 23684 CD  Ο Γιάννης Βαρδής σε συνθέσεις του πατέρα του Αντώνη. 1998  Τι Σου Ζήτησα  Sony 492970 CD  Με τον Διονύση Σχοινά. Το Δεν Θα Σε Αφήσω Ποτέ των Βαρδή-Γιούλας Γεωργίου. 1999  Επικίνδυνα Παιχνίδια  Columbia 492993 CD  Με την Έλλη Κοκκίνου. Συνθέσεις του Βαρδή τα Κάποια Μέρα, Κι Όμως Έχει Φύγει, Όσο Κι Αν Πεθαίνω. 1999  Ξεδιπλώνοντας Τις Σκέψεις Μου  Wea 427768 2CD  Μουσική, ερμηνεία ο Αντώνης Βαρδής. Ο Ηλίας Κλωναρίδης ντουέτο στο Τραγουδούν Τα Κουρέλια και ο Γιάννης Βαρδής στο Που Να Εξηγώ. 1999  Δώρο Θεού  Columbia 495127 CD  Με την Καίτη Γαρμπή. Των Αντώνη Βαρδή–Γιούλας Γεωργίου το Πως Φοβάμαι Να Σου Πω. 2000  Μοναξιά  Wea 382225 CD  Ο Γιάννης Βαρδής σε συνθέσεις του πατέρα του. Σε 6 τραγούδια οι στίχοι του Βασίλη Γιαννόπουλου. 2000  Η Συναυλία  EΜΙ 527758 2CD  Ηχογράφηση συναυλίας των Τερμιτών στο Στάδιο Ειρήνης και Φιλίας τον Νοέμβριο 1998. Οι Αντώνης και Γιάννης Βαρδής, ο Λαυρέντης Μαχαιρίτσας, ο Διονύσης Τσακνής και ο Πάνος Κατσιμίχας στο Σχήμα Λόγου. 2000  Παράξενο Φως  Eστία 2 CD  Με την Χαρούλα Αλεξίου. Με μουσική Αντώνη Βαρδή και στίχους της Αλεξίου το Εδώ Σε Θέλω. 2000  Θα Κάνω Διακοπές  Wea 384240 single  Ο Αντώνης Βαρδής στο ομότιτλο και το Θέλω Να Φύγω. Μουσική δική του και στίχοι του Βασίλη Γιαννόπουλου. 2000  Τα Καλύτερά Μας Χρόνια Είναι Τώρα  Wea 386041 CD  Ο Αντώνης Βαρδής σε συνθέσεις του. Στίχοι δικοί του και του Βασίλη Γιαννόπουλου. Συμμετέχουν οι Γιάννης Βαρδής, Χάρης Βαρθακούρης, Γλυκερία, Γιάννης Πάριος. 2001  Ό,τι Κι Αν Πω Δε Σε Ξεχνώ  Protasis 1023 CD  15 ρεμπέτικα με την Χριστίνα Ανδρέου. Ο Αντώνης Βαρδής μαζί της στο Αχάριστη του Τσιτσάνη και στο Απόψε Φίλα Με του Χιώτη. 2001  Άλλη Μια Φορά  Minos 533846 CD  Ο Γιάννης Πάριος σε συνθέσεις του Αντώνη Βαρδή με στίχους Βασίλη Γιαννόπουλου. 2001  Υπάρχω Και Εγώ  Wea 389040 CD  Ο Γιάννης Βαρδής σε συνθέσεις του Αντώνη Βαρδή με στίχους Βασίλη Γιαννόπουλου.  2002  Της Ζωής Μου Τα Τραγούδια  Wea 746530 CD  Συλλογή των επιτυχιών του. 2002  Χαμογέλασε Ψυχή Μου  Heaven 006 CD  Ερμηνεύει συνθέσεις του με στίχους του Βασίλη Γιαννόπουλου. Στο ομότιτλο ντουέτο με τον γιο του, Γιάννη. 2003  Δε Θέλω Άλλο Παραμύθι  Universal 9808672 CD  Με τον Στέλιο Ρόκκο. Σε δεύτερη εκτέλεση το Θάλασσες που είχε πει το 1983 ο Ηλίας Κλωναρίδης. Μουσική και στίχοι του Αντώνη Βαρδή. 2003  Ό,τι Έχω Στο Χαρίζω  Heaven 025 CD  Ερμηνεύει συνθέσεις του με στίχους του Βασίλη Γιαννόπουλου. Ο Γιώργος Νταλάρας λέει το Μυστικά. Η Χάρις Αλεξίου ντουέτο στο Ροκ Μπαλάντα. Οι Goin' Through ραπάρουν στο Φωτιά. Ο Αντώνης Ρέμος ντουέτο στα Θέλω Να Μάθω και Έτσι Ξαφνικά. 2003  Ως Την Άκρη Του Ουρανού Σου  ΕΜΙ 5935392 CD  Με τη Χαρούλα Αλεξίου. Το Απόψε Θέλω Να Πιω των Αντώνη Βαρδή–Σοφίας Αργυροπούλου. Το τραγούδι αυτό ηχογράφησαν αργότερα και οι Αντώνης Ρέμος, Δημήτρης Μπάσης, Δημήτρης Κοντολάζος, Ζαφείρης Μελάς, Πίτσα Παπαδοπούλου, Κάκια Χαρίτου κ.α. 2004  Άνοιξη  Ακτή 517375 CD  Με τη Γλυκερία. Ο Αντώνης Βαρδής ντουέτο στο Ζήτημα Αγάπης. 2004  Επικίνδυνα Αγαπάς  Heaven 038 CD  Με τον Γιάννη Βαρδή. Τα 8 τραγούδια είναι συνθέσεις του Αντώνη Βαρδή. 2004  Χίλια Χρόνια  Epic 219234 CD  Με τους C：Real. Ο Αντώνης Βαρδής μαζί τους στο Έτσι Κάνουν Οι Καρδιές. 2004  Live  Epic 519251 2CD  Hχογραφήσεις του προγράμματος που παρουσίαζε ο Αντώνης Ρέμος σε νυχτερινό κέντρο. Σε 10 τραγούδια η μουσική είναι του Αντώνη Βαρδή και πολλά απ' αυτά τα λένε ντουέτο. Ανάμεσά τους το ακυκλοφόρητο Ήτανε Λάθος Μου με στίχους Γιούλας Γεωργίου. 2004  Στα Τραγούδια Που Σου Γράφω  Minos 563315 CD  Με τον Γιώργο Νταλάρα. Πέντε τραγούδια είναι συνθέσεις του Αντώνη Βαρδή. Λένε μαζί το Άλλη Μια Φορά. Τον Οκτώβριο του 2005 ξανακυκλοφόρησε με την προσθήκη ενός single με 3 ακόμη τραγούδια, τα 2 εκ των οποίων ήταν συνθέσεις του Αντώνη Βαρδή.
|-
| 2004 || Ό,τι Αγάπησα || Alpha 2141 2CD || Τραγούδια με στίχους Γιάννη Τζουανόπουλου. Ο Αντώνης Βαρδής μαζί με τον Πασχάλη Τερζή στο Καληνύχτα Μπάρμπα-Γιάννη.
|-
| 2005 || Τρεις Ευχές || Epic 675799 single || Τρεις συνθέσεις του Αντώνη Βαρδή με τη Μελίνα Ασλανίδου. Οι στίχοι της Βίκυς Γεροθόδωρου.
|-
| 2005 || Είμαι Εδώ || Heaven 055 CD || Ο Κώστας Καραφώτης σε συνθέσεις του Αντώνη Βαρδή.
|-
| 2005 || Δεν Γυρίζω Πίσω || Minos331380 CD || Ο Γιάννης Πάριος σε συνθέσεις του Αντώνη Βαρδή.
|-
| 2005 || Όλα Σε Σένα Τα Βρήκα || EΜΙ 334336 CD || Με τον Γιάννη Πλούταρχο. Οι Αντώνης Βαρδής–Βασίλης Γιαννόπουλος έγραψαν τα 3 από τα 14 τραγούδια. 
|-
| 2005 || Οι Φίλοι Μου Κι Εγώ || Sony 5205262 2CD || Οι επιτυχίες του από τους δίσκους του στη Sony και τη Wea.
|-
| 2005 || Παιχνίδι Είναι || Epic 520386 CD || Με τη Μελίνα Ασλανίδου. Τα 6 τραγούδια έχουν μουσική του Αντώνη Βαρδή.
|-
| 2005 || Μετά || Heaven 076 CD || Με τον Γιάννη Βαρδή. Τα 7 τραγούδια είναι συνθέσεις του Αντώνη Βαρδή.
|-
| 2006 || Ό,τι Αγαπήσαμε || Heaven 099 CD || Οι Αντώνης και Γιάννης Βαρδής ηχογραφούν παλιές επιτυχίες των Γρηγόρη Μπιθικώτση, Χρήστου Νικολόπουλου, Τάκη Μουσαφίρη, Τάκη Σούκα, Σταμάτη Κραουνάκη κ.α.
|-
| 2006 || Η Καρδιά Μου Σελίδα Γυρίζει || Heaven 082 CD || Με τον Κώστα Καραφώτη. Τα Θα Με Θυμηθείς και Θ' Αναζητάς με μουσική Αντώνη Βαρδή και στίχους Βασίλη Γιαννόπουλου και Ιφιγένειας Γιαννοπούλου. Το Θ' Αναζητάς είναι η επιτυχία του 1989 που πρωτοείπε ο Μανώλης Μητσιάς.
|-
| 2007 || Alter Ego || EΜΙ 501862 CD || Στο soundtrack της ομώνυμης ταινίας υπάρχει το Ζήσε Τη Ζωή των Αντώνη Βαρδή-Βασίλη Γιαννόπουλου, με τον Σάκη Ρουβά.
|-
| 2007 || Να Ξεκινήσουμε Απ’ Την Αρχή || Heaven137 CD || Με τον Γιάννη Βαρδή. Τα 7 τραγούδια είναι συνθέσεις του Αντώνη Βαρδή.
|-
| 2008 || Τα Όνειρά Μας || Heaven155 CD || Ο Αντώνης Βαρδής σε συνθέσεις του. Οι στίχοι του Βασίλη Γιαννόπουλου. Λέει το Νύχτα με τον γιο του, Γιάννη.
|-
| 2008 || Αλήθειες Και Ψέματα || Sony 7414552 CD || Με τον Αντώνη Ρέμο. Τα 7 από τα 15 τραγούδια, έγραψαν οι Αντώνης Βαρδής–Βασίλης Γιαννόπουλος. 
|-
| 2009 || Έφοδος || Volume 501109 CD || Με την Ευδοκία Δαμιανού. Σε δεύτερη εκτέλεση το Θάλασσες που είχε πεί το 1983 ο Ηλίας Κλωναρίδης. Μουσική και στίχοι του Αντώνη Βαρδή.
|-
| 2009 || Όλα Είναι Εδώ || Universal 2703615 CD || Με τον Νίκο Βέρτη. Τα 4 από τα 12 τραγούδια έγραψαν οι Αντώνης Βαρδής–Βασίλης Γιαννόπουλος.
|-
| 2009 || Γεια Σας Φίλοι Μου || FMF 89101323 CD || 16 τραγούδια του Χρήστου Γιαννόπουλου. Ο Αντώνης Βαρδής λέει το Στης Αγάπης Το Λαβύρινθο. 
|-
| 2010 || Στην Άκρη Του Ονείρου || Heaven 1149 single || 5 καινούρια τραγούδια των Αντώνη Βαρδή–Βασίλη Γιαννόπουλου με τον Αντώνη Βαρδή. Ντουέτο η Μελίνα Ασλανίδου στο Δε Μετανιώνω.
|-
| 2011 || Δυο Νύχτες Μόνο || EΜΙ 02879123 CD || Με τον Πασχάλη Τερζή. Τα 4 από τα 16 τραγούδια έχουν μουσική Αντώνη Βαρδή.
|-
| 2011 || Όλα Είναι Εδώ || Universal 27761927 CD || Με τον Νίκο Βέρτη. Τα 4 από τα 11 τραγούδια έγραψαν οι Αντώνης Βαρδής–Όλγα Βλαχοπούλου.
|-
| 2012 || Σου Χρωστάω Ακόμα Ένα Κλάμα || ΕΜΙ 68284022 CD || Με την Πέγκυ Ζήνα. Ο Αντώνης Βαρδής έγραψε και λέει ντουέτο το Τη Μοναξιά Δικάζω.
|-
| 2013 || Ελλάδα Γεια Σου || || Τραγούδια με μουσική Βασίλη Σαλέα και στίχους Βασίλη Παπαδόπουλου. Ο Αντώνης Βαρδής στο Η Φύση Εκδικείται που είναι σύνθεση του Σαράντη Σαλέα. Το CD κυκλοφόρησε με την εφημερίδα Παραπολιτικά.
|-
| 2013 || Ξεριζωμός || || Τραγούδια με μουσική Χρήστου Παπαδόπουλου και στίχους Κώστα Μπαλαχούτη. Οι Αντώνης και Γιάννης Βαρδής στο ομότιτλο. Το CD κυκλοφόρησε με την εφημερίδα Ελεύθερος Τύπος.
|-
| 2013 || Σ’ Αγαπώ || EΜΙ 53759039 CD || Η Νατάσα Θεοδωρίδου σε 12 τραγούδια των Αντώνη Βαρδή–Βασίλη Γιαννόπουλου.
|-
| 2013 || Πλάτη Με Πλάτη || ΕΜΙ 53766036 CD || Με τον Σταμάτη Γονίδη. Ο Αντώνης Βαρδής ντουέτο στο Σημείο Μηδέν που έγραψε μαζί με τον Βασίλη Γιαννόπουλο.
|-
| 2015 || Θα Ζωγραφίσω Τη Ζωή Μου Με Μπογιές''  Heaven Music  10 τραγούδια σε μουσική του Αντώνη Βαρδή.  

 Παραπομπές 

Εξωτερικοί σύνδεσμοι

 Επίσημη σελίδα στο Facebook: https://www.facebook.com/VardisAntonisOfficialPage/
 Επίσημο κανάλι στο Youtube: https://www.youtube.com/user/ANTONISVARDIS

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Έλληνες κιθαρίστες
Κατηγορία:Έλληνες στιχουργοί
Κατηγορία:Έλληνες συνθέτες